Σπύρος Πουλημένος

Ο Σπύρος Πουλημένος είναι Έλληνας εικαστικός. Είναι ο πρώτος ψηφιακός ζωγράφος διεθνώς. Εξέθεσε αμιγώς ψηφιακά ζωγραφικά έργα,στην Αθήνα ,Vorres Museum, τον Μάιο-Ιούνιο 2008. Καθιέρωσε την ψηφιακή ζωγραφική με έξι (6) ατομικές εκθέσεις (2008-2016). Είναι επινοητής της έννοιας και του όρου του Νευροσχεδιασμού (Νeurodesign) από τον Σεπτέμβριο του 2012 και του όρου και της έννοιας της Νευροσχεδιαστικής (Neuroschediastics). Επίσης και του όρου Σχεδιαστική (Schediastics) από το 2009 (ΜΑ in Design, Middlesex University).  

Είναι  Νευροσχεδιαστής (Neuroschediastic), Πολυμανιεριστής (Multimanierist) και ψηφιακός καλλιτέχνης. Επίσης ποιητής και performer. Πέντε (5) αφιερώματα στη ποιήσή του. Συνεχής βιωματική διδακτική Performance 1977-2013..."Διά βίου μάθηση". Έχει δημιουργήσει και γλυπτά (συμβατικά και ψηφιακά ), χαρακτικά, λιθογραφίες και prints. 

Έχει τιμηθεί από την Πανελλήνια Εταιρεία Πολιτισμού Γραμμάτων και Τεχνών για την καλλιτεχνική προβολή της Εταιρείας, το Σύλλογο Ελλήνων Λογοτεχνών για την προσφορά του στην Τέχνη , το Μακρυγιάνειο Λύκειο Αλίμου, επίσης για την προσφορά του, στην Τέχνη και τον πολιτισμό  κ.ά.

 Βιογραφικό 
Έχει κάνει Βασικές σπουδές στην Ηλεκτρονική Τεχνολογία και Μεταπτυχιακές (Bsc,MΑ), στο Σχεδιασμό με εξειδίκευση στις Καλές Τέχνες και την Τεχνολογία (Merit, Middlesex University London). 

Έχει πραγματοποιήσει 25 ατομικές εκθέσεις, μεταξύ αυτών στο  Μουσείο Βορρέ (2008), στη Δημοτική Πινακοθήκη Πειραιά (1982,1985),στη Πινακοθήκη Κυκλάδων (2013), στο Εκθεσιακό Κέντρο Τήνου (2013), στις γκαλερί "Εl Greco" (1977,1983) ,στην Πανελλήνια Εταιρεία Πολιτισμού Γραμμάτων και Τεχνών (1978), "Έκφραση", (1990,1992,1995) και "Έκφραση Γιάννα Γραμματοπούλου" (2003)", "Αrtestate Gallery", (2012,2014), "Περιτεχνών (1998)", και στις αίθουσες Πολιτιστικών εκδηλώσεων: Πολιτιστικό Κέντρο ΟΤΕ(1980), Στέγη Γραμμάτων & Τεχνών Νέα Σύνορα, (1981,1984,1986) , Κοινωνικό  & Πνευματικό Κέντρο Αλίμου, (1979,1983), Πολυχώρος Τέχνης Αλεξάνδρεια, (2016) και άλλους , ενώ έχει συμμετοχή σε περισσότερες από 70 ομαδικές εκθέσεις.

Έχει εκδώσει τις ποιητικές συλλογές Αναγκαστικά (1991) Artigraf Αθήνα και Τραυματισμένος Άγγελος (2008) Περιτεχνών Αθήνα.Ποίηση του έχουν διαβάσει κατά διαστήματα σε τιμητικές βραδιές και αφιερώματα, καταξιωμένοι ηθοποιοί, όπως η Καρυοφυλλιά Καραμπέτη, η Φωτεινή Φιλοσόφου, ο Άρης Λεμπεσόπουλος, ο Στέλιος Μάϊνας , η Κατερίνα Σουβλή ο Βασίλης Βλάχος και η Ευδοκία Στατήρη.

Κριτικές για το  Έργο του
Το άσπρο φόντο, η ακατέργαστη επιφάνεια του καμβά που συχνά χρησιμοποιεί ο ζωγράφος, λειτουργεί με διττό τρόπο: ως υποδοχέας των τεκταινομένων της «εικόνας» και των αμφισημιών της και παραλλήλως ως οθόνη προβολής ή υποστολής των σημαινομένων της, εξαρτώμενων από την ανάγνωση που επιχειρεί ανά περίπτωση ο θεατής. Αθηνά Σχινά(Εν λευκώ) 1998

Επίσης η επίδραση της ηλεκτρονικής τεχνολογίας στην παραδοσιακή ζωγραφική είναι το θέμα που απασχολεί αρκετά χρόνια τον καλλιτέχνη.
Η χειρονομία της ζωγραφικής που προϋπάρχει, δίνει εξελικτικά τη θέση της στο «ποντίκι» του ηλεκτρονικού υπολογιστή, ως προέκτασή της. Μιά γραφή, που ενοποιεί την υβριδική διελκυστίνδα των μορφοποιητικών δυνατοτήτων μιας κοσμογένεσης, μέσα από την οργανικότητα και τις τροχιές που αυτή ακολουθεί, σε ένα διαισθητικά υποθετικό στερέωμα.
Αθηνά Σχινά (Επιλογή) 2008

Ο Σπύρος Πουλημένος είναι ο εικαστικός που έκανε την πρώτη έκθεση με αμιγώς ψηφιακά ζωγραφικά έργα στην Ελλάδα στο Μουσείο Βορρέ (2008) κι ονόμασε την παραδοσιακή ζωγραφική πριν την ψηφιακή τεχνολογία συμβατική (conventional) για να την ξεχωρίσει από την ψηφιακή ζωγραφική, αφού κατά τη γνώμη του αλλάζει  η φιλοσοφία του τρόπου δημιουργίας ενός ζωγραφικού έργου. Στην ψηφιακή ζωγραφική το ζωγραφικό έργο είναι μια κατάσταση του υπολογιστή, που είναι πληροφορία από bits ενώ στην παραδοσιακή ζωγραφική τα μέσα δημιουργίας του έργου αλλά και το ίδιο το έργο αποτελούνται από μόρια δηλαδή ύλη.

Το 2013 πραγματοποίησε στην Πινακοθήκη Κυκλάδων την έκθεση From Conventional to Digital Artwork.

Το 2013 πραγματοποίσε επίσης την Έκθεση

" Οι Κυκλάδες όπως τις θυμάμαι" με  25 ψηφιακά έργα στο Εκθεσιακό Κέντρο Τήνου 

Ο Σπύρος Πουλημένος εισήγαγε την έννοια και τον όρο της Νευροσχεδιαστικής (Neuroschediastics) στο 1ο Συμπόσιο για την Νευροαισθητική στους Διαλόγους Ελλήνων Νευροεπιστημόνων με ομιλητή και πρόεδρο τον καθ. Semir Zeki τον Σεπτέμβριο του 2012.
Από το 2013 εισήγαγε και τον όρο Multimanierist (Πολυμανιεριστής)
 Σύνδεσμοι - Παραπομπές 
Blog Spyros Poulimenos

Enet

Olympia

Blod

SKAI.GR 

STAR.GR

ART AND LIFE

ATHENSVOICE

ENET 

ELCULTURE 

CULTURENOW

SYROS AGENDA

ART22

EDEM NET

TINOSVOICE 

LIFE.GR

Κατηγορία:Έλληνες ζωγράφοι του 21ου αιώνα